open-index/open-wikipedia-markdown huggingface dataset:
De hvite Karpatene

**De hvite Karpatene** (tsjekkisk: *Bílé Karpaty*; slovakisk: *Biele Karpaty*) er en fjellkjede på grensen mellom Tsjekkia og Slovakia, og er en del av De slovakisk-moraviske Karpatene i Vest-Karpatene.

De hvite Karpatene er avgrenset av Lillekarpatene i sør og dalene til elvene Morava i nordvest og Váh i sørøst. I nord danner Lyskypasset overgangen til Javorníkyfjellene. I nordvest grenser fjellene til Vizovicehøylandet (*Vizovická vrchovina*) i Tsjekkia. Moravas sideelver Velička, Myjava og Olšava har sine kilder på vestsiden av fjellene. Til Váh flyter sideelven Vlára.

Ved foten av De hvite Karpatene finnes flere større byer. På den tsjekkiske siden er disse Uherské Hradiště og Zlín, og på den slovakiske siden Nové Mesto nad Váhom og Trenčín. I middelalderen gikk den viktigste handelsruten mellom Mähren og Ungarn gjennom fjellene via Stránípasset. Andre pass er Velkápasset og Vlárapasset, som senere fikk betydning først og fremst gjennom jernbaneforbindelser.

Det høyeste fjellet er Velká Javořina på 970 moh., etterfulgt av Chmeľová på 926 moh., Makyta på 923 moh. og Veľký Lopeník på 911 moh. 

Det ligger vernede landskapsområder på begge sider av fjellene, Biele Karpaty landskapsvernområde i Slovakia, grunnlagt i 1979 og Bíle Karpaty landskapsvernområde i Tsjekkia, grunnlagt i 1980. Disse områdene har et rikt dyre- og planteliv, og noen av artene er endemiske, spesielt noen orkidéer som bare vokser på engene i De hvite Karpatene.

## Referanser


## Eksterne lenker
*
Anne Irene Haugland

**Anne Irene Haugland** (født 5. mars 1968) er en norsk tidligere friidrettsutøver som representerte IL Gular.

Hun har vunnet ett NM-gull og ett NM-sølv i tresteg.

## Medaljer i norske mesterskap

## Referanser
Annamaria Gutierrez

**Annamaria Gutierrez** (født 24. september  1978 i Budapest) var bystyrerepresentant for Stavanger Venstre og leder av Kommunalstyre for kultur og idrett i Stavanger kommune frem til 31. desember 2019. Hun har tidligere jobbet som nestleder i Studentorganisasjonen (StOr) ved Universitetet i Stavanger (periode 2004-05) og som festivalsjef for Den Store Norske Humorfestivalen (2007-2010). Gutierrez kommer opprinnelig fra Budapest i Ungarn og kom til Stavanger i 1998.

Gutierrez er utdannet ved Universitetet i Stavanger og har bachelorgrader i samfunnsfag- og personalledelse og i økonomi og administrasjon.

Andre verv: Formannskap (medlem) i Stavanger og Leder av Kunstutvalget i Stavanger.

I 2009 deltok hun i TV-programmet Tore på Sporet hvor hun ble gjenforent med sin far.

## Referanser
Jesus Kvinner

**Jesus Kvinner** er en norsk kristen bevegelse. Den ble startet i 2003 av Anne Christiansen som fortsatt er daglig leder ved Jesus Kvinners hovedkontor i Oslo.

Visjonen for arbeidet er å være en *mobilisering av jenter i alle aldre til byggingen av Guds rike, i hjem og familie, samfunnsliv og menighetsliv*.

## Organisering
Rundt omkring i Norge finnes det større og mindre lokale grupper av Jesus Kvinner som jevnlig møtes.

Jesus Kvinner startet i Norge, og etablert seg både i India og i Hong Kong. Både i Norge og i utlandet har Jesus Kvinner et sterkt fokus på å være «en utsrakt hånd» til mennesker med ulike utfordringer i livet. I den forbindelse er det mulig å bli økonomisk partner med Jesus Kvinner gjennom fondet «En håndsrekning mellom søstre».

## JK-konferansen
Hver vår arrangeres konferansen JK Nordisk i hovedstaden. Den største satsningen hittil var «Just Give Me Jesus» med Anne Graham Lotz, der 7000 deltakere fylte Oslo Spektrum. En lang rekke talere, kristne forkynnere, politikere og «hverdagskvinner», som med sine liv og sine engasjement kan inspirere andre, har gjestet JesusKvinners konferanser. I 2017 sto Erna Solberg på talerlisten.

Et fast innslag på alle konferansene er kåringen av «Årets JesusKvinne». Lise Karlsen, Liv Kjersti Skjeggestad Thoresen, Linda Austnes, Kari Edvardsen, Elizabeth Muren og Anne Louise Hübert er blant vinnerne av prisen.

## Bladet JK
Jesus Kvinner er utgiver av JK, et abonnementsmagasin med seks utgaver i året som sendes ut til abonnenter i Norge.

Magasinet inneholder 60 sider med nyheter og reportasjer, portretter og intervjuer, tips til hverdagen og nyttig undervisning, reisesider, oppskrifter og faste spalter. I tillegg har hvert nummer egne sider spesielt rettet mot alle tenåringsjenter.

## Referanser

## Eksterne lenker
*
Lokstallen

**Lokstallen** kan vise til 
*Lokstallen (Stjørdal), kunst- og kulturverksted i Stjørdal
*, restaurant i Gran kommune
Kynna

**Kynna** kan vise til
*Kynna (Færder), største innsjø i Færder kommune
*Kynna (Solør), sideelv til Flisa (elv) i Solør
Odeon Cinemas

**Odeon Cinemas** er en britiskbasert internasjonal kinovirksomhet. Den eies av det amerikanske selskapet AMC Theatres.

## Storbritannia

### London

#### ODEON LUXE Leicester Square
ODEON LUXE Leicester Square er en kino ved Leicester Square i London der svært mange spillefilmer har internasjonal premiere. Fra 2000 og i noen år fremover avholdt The British Academy of Film and Television Arts (BAFTA) sin hovedprisutdeling, kjent som British Academy Film Awards, i kinoen ODEON LUXE på Leicester Square i London. Midt på 2000-tallet ble prisutdelingen imidlertid flyttet til Royal Opera House, og fra 2017 videre til Royal Albert Hall.

## Norge
### Oslo

**Odeon kino Oslo** er et kinosenter på Storo i Oslo. Kinosenteret åpnet dørene i mars 2018, og administreres av kinogruppen ODEON Cinemas Group. Kinosenteret er per dags dato (2019) eneste i Norge med IMAX-visning. Kinoen har totalt 14 saler, hvorav den største er utstyrt med IMAX-teknologi. 13 av salene benytter laserprofeksjon og Dolby Atmos-lydsystem. Alle projektorer er i stand til å vise 4K-film.

#### Historie
I 2015 ble det, gjennom media, informert om et samarbeidsprosjekt mellom det daværende SF Kino og IMAX om å bygge et nytt kinosenter på Storo i Oslo. SF Kino ble i mars 2017 kjøpt opp av den amerikanske eieren av britiske ODEON Cinemas Group, og skiftet deretter navn til ODEON.

Odeon i Oslo åpnet 22. mars 2018.

#### Saler
Kinoen har totalt 14 saler:
:IMAX: 467 plasser
:LUXE: 72 plasser
:Sal 2 GET: 238 plasser
:Sal 4: 136 plasser
:Sal 5: 85 plasser
:Sal 6: 72 plasser
:Sal 7: 72 plasser
:Sal 8: 72 plasser
:Sal 9: 90 plasser
:Sal 10: 90 plasser
:Sal 11: 90 plasser
:Sal 12: 77 plasser
:Sal 13: 77 plasser
:Sal 14: 77 plasser

## Referanser


## Eksterne lenker
* 
*ODEON Oslo
Philistina rhinophyllus

***Philistina rhinophyllus*** er en bille som hører til gruppen gullbasser (Cetoniinae) i gruppen skarabider (Scarabaeoidea).

## Utseende
En middelsstor (ca. 20 millimeter), bronseaktig metallisk farget gullbasse. Hannen har et nokså langt, i spissen kløvet horn i pannen, og nokså lange bein. Hornet i pannen danner en klype sammen med et framspring på pronotum. Hunnen er mindre uten horn. Kroppen er nokså tett kledt med lyse, nedliggende hår.

## Utbredelse
Arten lever på Java.

## Systematisk plassering

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien skarabider, (Scarabaeidae) Latreille, 1806 (eventuelt Cetoniidae)
***** Underfamilien Cetoniinae Fleming, 1821 
****** Stammen Goliathini Griffith & Pidgeon, 1832, eventuelt Phaedimini
******* Slekten *[[Philistina]]* MacLeay, 1838
******** Underslekten *Philistina* (i snever forstand)
********* ***Philistina rhinophyllus*** (Wiedemann, 1823)

## Kilder
* Wiedemann, C.R.W. (1823) Zweihundert neue Käfer von Java, Bengalen, und dem Vorgebirge der guten Hoffnung, Akademische Buchhandlung: Kiel Zoologische Magazin Vol.2.Part 1:1-133.

## Eksterne lenker
* Bilde av arten
*
Philistina pilosus

***Philistina pilosus*** er en bille som hører til gruppen gullbasser (Cetoniinae) i gruppen skarabider (Scarabaeoidea).

## Utseende
En middelsstor, langbeint, brunsvart gullbasse, kroppen er delvis kledt med avlange, gylne skjell. Hannens panne er firkantet forlenget, uten horn. Beina har noe metallglans, kroppen ikke.

## Utbredelse
Arten lever på Filippinene (Mindanao).

## Systematisk plassering

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien skarabider, (Scarabaeidae) Latreille, 1806 (eventuelt Cetoniidae)
***** Underfamilien Cetoniinae Fleming, 1821 
****** Stammen Goliathini Griffith & Pidgeon, 1832, eventuelt Phaedimini
******* Slekten *[[Philistina]]* MacLeay, 1838
******** Underslekten *Rhinacosmus* Kraatz, 1895
********* ***Philistina pilosus*** (Mohnike, 1873)

## Kilder
* Mohnike, O. (1873) Die Cetoniden der Philippinischen Inseln. *Archiv für Naturgeschichte*. Berlin 39(1):109-247.

## Eksterne lenker
* Bilde av arten 
* Bilde av arten 
*
Scy-Chazelles

**Scy-Chazelles** er en kommune i Frankrike, med 2694 innbyggere (2015) i Moselle, Grand Est (inntil 2015 Lothringen). Den tilhører Arrondissement Metz. 

Den franske statsminister Robert Schumans bolig finnes i Scy-Chazelles, og han er også gravlagt her.

## Befolkningsutvikling
***Antall innbyggere i kommunen Scy-Chazelles***

## Galleri

Eglise Saint-Quentin.jpg|Den befestigede kirken St. Quentin
Eglise Saint-Quentin tombe de R Schuman et drapeaux européens.jpg|St. Quentin-kirken med Robert Schumans grav.
Bismarck Tower in Scy-Chazelles 2.jpg|Bismarcktårn på St.Quentin-Berg.


## Referanser


## Eksterne lenker
* 
* Kommunedata INSEE
Anne Cathrine Bakken

**Anne Cathrine Bakken** (født 1983) er en norsk tidligere friidrettsutøver som representerte BUL og Tjalve.

Hun vant fire NM-gull og 11 NM-medaljer på 60 meter, 100 meter, 200 meter og stafett i perioden 1999 til 2007.

## Medaljer i norske mesterskap

## Referanser
Philistina squamosus

***Philistina squamosus*** er en bille som hører til gruppen gullbasser (Cetoniinae) i gruppen skarabider (Scarabaeoidea).

## Utseende
En middelsstor (20-30 millimeter), langbeint, brunlig gullbasse med litt bronseaktig glans, kroppen kledt med runde, metalliske skjell. Hannen to rette, i spissen rundede horn i pannen. Hunnen er mindre uten horn. Dekkvingene har en opphøyd lengderibbe. Pronotum er bredest litt foran midten.

## Utbredelse
Arten lever i Malaysia og på Sumatra.

## Systematisk plassering

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien skarabider, (Scarabaeidae) Latreille, 1806 (eventuelt Cetoniidae)
***** Underfamilien Cetoniinae Fleming, 1821 
****** Stammen Goliathini Griffith & Pidgeon, 1832, eventuelt Phaedimini
******* Slekten *[[Philistina]]* MacLeay, 1838
******** Underslekten *Prigenia* Mohnike, 1871
********* ***Philistina squamosus*** (Ritsema, 1879)

## Kilder
*

## Eksterne lenker
*
Philistina bicoronatus

***Philistina bicoronatus*** er en bille som hører til gruppen gullbasser (Cetoniinae) i gruppen skarabider (Scarabaeoidea).

## Utseende
En middelsstor, langbeint, brunlig gullbasse med noe grønnlig metallglans. Hannen to horn i pannen: et langt, framoverrettet, Y-formet horn foran og et litt kortere, skrått oppoverrettet, også Y-formet horn litt lenger bak. Hunnen er mindre uten horn.

## Utbredelse
Arten lever på Borneo (Sabah og Kalimantan).

## Systematisk plassering

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien skarabider, (Scarabaeidae) Latreille, 1806 (eventuelt Cetoniidae)
***** Underfamilien Cetoniinae Fleming, 1821 
****** Stammen Goliathini Griffith & Pidgeon, 1832, eventuelt Phaedimini
******* Slekten *[[Philistina]]* MacLeay, 1838
******** Underslekten *Euprigenia* Miksić, 1974
********* ***Philistina bicoronatus*** (Jordan, 1894)

## Kilder
*

## Eksterne lenker
* Bilde av arten
* Bilde av arten 
*
Express Eagles

**IL Express Eagles Basketball** er en gruppe tilhørende IL Express i Grimstad. IL Express er Grimstad kommune sitt største fleridrettslag med tilhørighet på Fevik. Basketball har blitt spilt i Grimstad siden slutten av 70-tallet og har flere ganger byttet moderklubb. Basketball hadde lenge sin plass i GTIF som en underavdeling, men valgte i 2013 å flytte til IL Express. Idag har IL Express Eagles lag i aldersbestemte klasser, lag i regional 1. divisjon  Norges Basketballforbund - Region Sør, samt et av landsdelens beste kvinnelag. Basketball i Grimstad hadde sin storhetstid på begynnelsen av 2000-tallet med spille i nasjonal serie da de utfordret Kristiansand Pirates om tronen som regionens beste lag. Før 2018-19 sesongen ble det bestemt at IL Express Basketball skulle bli IL Express Eagles basketball. 

IL Express Eagles Basketball drives av primus motor Nick Savaris som i en årrekke vært bærebjelken i klubben og for basketballen på Sørlandet. Han har trent utallige lag i klubben og er styreleder, dommer, trener og motivator. 

Herrelaget består av en fantastisk energisk gjeng av både unge og gamle spillere og trenes av Nick Savaris. 

Kvinnelaget er 3 ganger regjerende mester i Pirates cup og består av damer med lang og god erfaring fra basketball, både nasjonalt og internasjonalt. 

IL Express Eagles Basketball spiller sine hjemmekamper i Holvikahallen i Grimstad. 

## Spillerstall Herrelaget  2018/2019

## Sesongen 2017/18
Sesongen 2017/18 skulle vise seg å være full av utfordringer, overraskelser og glede for Express Basketball. Etter at flere rutinerte spillere fra fjorårets sesong forsvant, så startet Express sesongen med det yngste laget de har stilt i snittalder i gjennom tidene. Denne snittalderen falt betraktelig da starter, Žadvydas Kasperavičius endte sesongen tidlig på grunn av skade. Med tillegg av unge gutter som Andreas H. Næss og Jonas Boneng, måtte trener Nick Savaris fokusere på basketball i hurtig tempo, med mye løping. 

Dette viste seg å være basketball ungguttene kunne spille, og de fant mye suksess i høy-tempo spill. På tross av dette, så skinte det igjennom at veteraner hadde forsvunnet fra laget. Guttene slet med å holde konsentrasjonen oppe igjennom alle omgangene, og flere kamper røyk helt mot slutten. De endte derfor grunnspillet med 6 seiere, og 6 tap. Med dette resultatet endte Express på en 4. plass i grunnspillet, den siste plassen som kvalifiserer seg til sluttspill. 

### Sluttspillet 2017/18
Den 13. April 2018 møtte derfor Express årets vinner av grunnspillet, tidligere BLNO-lag og storfavoritt; Kristiansand Pirates 1. Med en heroisk ståpåvilje, så viste ungguttene at de ville det mer enn motstanderen i fra Vest-Agder. Express vant kampen i sluttminuttet, 62-64. Dette var bak et forrykende og kollektivt forsvarsspill, og ikke minst Andreas H. Næss sine 31 poeng. 

Den 15. April 2018 møtte ungguttene fra Grimstad Pirates Old Boys i finalen i 1. Divisjon Norges Basketballforbund - Region Sør. Express Basketball tapte kampen, men årets sesong endte på en historisk andreplass!

## Klubbrekorder (2015 - )
Bjørgunn Overvik

**Bjørgunn Overvik** (født 26. mars 1973) er en norsk tidligere friidrettsutøver som representerte Vikvarvet IL.

Hun vant NM-gull i kule i 1995.

## Medaljer i norske mesterskap

## Referanser
Anne Grethe Bæraas

**Anne Grethe Bæraas** (født 9. juli 1963) er en norsk tidligere friidrettsutøver som representerte SK Vidar.

Hun vant ett NM-gull og sju NM-medaljer i spyd fra 1981 til 1998.

## Medaljer i norske mesterskap

## Referanser
Philistina microphylla

***Philistina microphylla*** er en bille som hører til gruppen gullbasser (Cetoniinae) i gruppen skarabider (Scarabaeoidea).

## Utseende
En middelsstor, langbeint, brunsvart gullbasse. Hannens panne har horn foran.

## Utbredelse
Arten lever i India, Myanmar og Thailand.

## Systematisk plassering

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien skarabider, (Scarabaeidae) Latreille, 1806 (eventuelt Cetoniidae)
***** Underfamilien Cetoniinae Fleming, 1821 
****** Stammen Goliathini Griffith & Pidgeon, 1832, eventuelt Phaedimini
******* Slekten *[[Philistina]]* MacLeay, 1838
******** Underslekten *Cephalocosmus* Kraatz, 1895
********* ***Philistina microphylla*** (Wood-Mason, 1881)

## Kilder
* Wood-Mason, J. (1881) XLII. Description of a new Cornuted Species of Cetoniidae from North-eastern India. *The Annals and Magazine of natural History, including Zoology, Botany and Geology*. London 5(7): 411-412.

## Eksterne lenker

*
Bitter ris

***Bitter ris***, (originaltittel: *Riso Amaro*) er et italiensk dramafilm fra 1949 regissert av Giuseppe De Santis.

## Handling
Filmen begynner i det sesongen for ris skal plantes i Nord-Italia. I et forsøk på å unnslippe politiet og lovverket gjemmer seg to kriminelle, Francesca og Walter seg i en folkemengde av kvinnelige arbeidere som er på vei til rismarkene i provinsen Vercelli som er en del av Piemonte i Posletten. De møter snart en annen ris-arbeider Silvana, en bonde. Francesca går om bord på et tog sammen med Silvana, som introduserer henne for de andre bøndenes livsstil.

Men Francesca har ingen arbeidstillatelse, og sliter sammen med de andre "ulovlige" arbeideren på rismarkene. Etter innledende motstand fra andre arbeidere og sjefer, får de ulovlige arbeiderne likevel arbeide ved ris-åkeren. Snart møter de en soldat, Marco, som uten hell forsøker å tiltrekke seg Silvanas interesse.

Mot slutten av arbeidssesongen ankommer også Walter gården de arbeider ved, og blir involvert i et komplott for å stjele en stor mengde ris fra gården. Silvana ønsker å hjelpe ham med å gjennomføre tyveriet, men Francesca og Marco planlegger å hindre Walter og hans medsammensvorne.

## Medvirkende

* Vittorio Gassman - Walter
* Doris Dowling - Francesca
* Silvana Mangano - Silvana
* Raf Vallone - Marco

## Referanser


## Eksterne lenker
*
Philistina zebuanus

***Philistina zebuanus*** er en bille som hører til gruppen gullbasser (Cetoniinae) i gruppen skarabider (Scarabaeoidea).

## Utseende
En middelsstor (16-17 millimeter), langbeint, brunsvart gullbasse, kroppen er kledt med avlange, gulbrune skjell, ofte med noe metallisk glans. Hannens panne er firkantet forlenget, uten horn.

## Utbredelse
Arten lever på Filippinene (Mindanao, Cebu).

## Systematisk plassering

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien skarabider, (Scarabaeidae) Latreille, 1806 (eventuelt Cetoniidae)
***** Underfamilien Cetoniinae Fleming, 1821 
****** Stammen Goliathini Griffith & Pidgeon, 1832, eventuelt Phaedimini
******* Slekten *[[Philistina]]* MacLeay, 1838
******** Underslekten *Rhinacosmus* Kraatz, 1895
********* ***Philistina zebuanus*** (Kraatz, 1895)

## Kilder
* Kraatz, G. (1895) *Rhinacosmus* nov.gen.Cetonidarum. *Deutsche Entomologische Zeitschrift*. Berlin 34(1):108-109

## Eksterne lenker
* Bilde av arten
*
Mouvement républicain populaire

**Mouvement républicain populaire** var et fransk, kristendemokratisk parti grunnlagt 1944 av Georges Bidault. Det mistet sin politiske innflytelse i 1960-årene og var i 1967 helt ute av politikken.

Partiet oppnådde ca. 25 % ved valgene i den resterende del av 1940-årene. Da partiet over i 1950-årene beveget seg mot sentrum, mistet det oppslutning og oppnådde i 1951 kun 12,6 % av stemmene. I 1965 gikk MRP sammen med andre sentrum-høyrepartier for å støtte Jean Lecanuet som presidentkandidat. Lecanuet oppnådde kun den tredje største oppslutning etter Charles de Gaulle og François Mitterrand. Senere i 1960-årene mistet partiet stadig oppslutning og innflytelse. Etter 1967 var det helt ute av det relevante politiske landskapet.

I tillegg til Bidault, var Robert Schuman og Pierre Pflimlin blant partiets mest fremstående medlemmer.

## Referanser
Jet

**Jet** kan vise til:
* Jetmotor
* Jetfly
* Jetjager
* Jet Airways (India) Ltd, et indisk flyselskap
* Jetstrøm, hurtige, smale strømmer av luft i atmosfæren
* Jet (sang), en sang av Paul Mc Cartney
* Jet-serien, en bokserie for ungdom
* Jet (lignitt), et polerbart, brennbart brunkull
* Relativistisk jet, et astronomisk fenomen
Christin Sørum

**Christin Sørum** (født 1968) er en norsk tidligere friidrettsutøver som representerte IL Skjalg.

Hun vant ni NM-gull på 3000 meter og terrengløp i perioden 1986–1995.

Christin Sørum er tvillingsøster av Maiken Sørum.

## Medaljer i norske mesterskap

## Referanser


 bare til 2018
Kvinnen uten hjerte

***Kvinnen uten hjerte*** (originaltittel ***The Little Foxes***) er en amerikansk dramafilm fra , regissert av William Wyler. Manuset til Lillian Hellman er basert på skuespillet *The Little Foxes*. Det ble for første gang satt opp på Broadway i 1939 med Tallulah Bankhead i hovedrollen. Stykket har også blitt satt opp flere ganger senere, blant annet i 2017 med Laura Linney og Cynthia Nixon i hovedrollene. Bette Davis, Herbert Marshall, Teresa Wright og Patricia Collinge har hovedrollene i filmversjonen.

## Handling
Filmen utspiller seg i et sørstatsmiljø på begynnelsen av 1900-tallet. Regina Giddens (Bette Davis) og hennes brødre Oscar (Carl Benton Reid) og Ben Hubbard (Charles Dingle) er bare glad i penger. Hennes mann Horace (Herbert Marshall) har hjertefeil, og når han ikke vil gå med på Reginas aksjespekulasjoner, sørger hun for at mannen overanstrenger seg og dør. Innenfor aristokratiets rammer er alt lov, og Regina sørger for at hun får det som hun ønsker – koste hva det koste vil.

## Mottakelse

Filmen fikk god kritikk, og *[[VG]]* skrev: «Det både Lillian Hellman og den glimrende realistiske instruktøren William Wyler først og fremst vil er å skildre mennesker: først og fremst Regina i Bette Davis' skikkelse. En kvinne som hele livet har tenkt på seg selv, også når hun trodde hun opptrådte med rørende uselviskhet. Det er en praktfull karakterstudie. Som vanlig viker ikke Bette Davis tilbake for det mest avslørende trekket, den hensynsløse realismen har alltid vært et av hennes sterkeste virkemidler. I samspillet med Herbert Marshall – som spiller den tynnhudete mannen – kommer alt det grove, det forsultne og harde fram.»

*Kvinnen uten hjerte* ble nominert til ni Oscar-priser, blant annet for beste film, beste regi (Wyler), beste kvinnelige hovedrolle (Davis), beste kvinnelige birolle (Collinge og Wright), beste filmatisering (Hellman) og beste musikk i en dramafilm (Meredith Willson).

Det amerikanske filminstituttet (AFI) har kåret Regina Giddens til filmhistoriens 43. beste skurkeskikkelse.

## Medvirkende
* Bette Davis som Regina Hubbard Giddens
* Herbert Marshall som Horace Giddens
* Teresa Wright som Alexandra Giddens
* Richard Carlson som David Hewitt
* Dan Duryea som Leo Hubbard
* Patricia Collinge som Birdie Hubbard
* Charles Dingle som Ben Hubbard
* Carl Benton Reid som Oscar Hubbard
* Jessica Grayson som Addie
* John Marriott som Cal
* Russell Hicks som William Marshall
* Lucien Littlefield som Manders
* Virginia Brissac som Mrs. Hewitt
* Terry Nibert som Julia
* Henry Thomas som Harold
* Charles R. Moore som Simon

## Referanser


## Eksterne lenker
*
Kynna (Solør)

**Kynna** er ei elv i Åsnes, Våler og Elverum kommuner i Innlandet. Elva er det største sidevassdraget til Flisa., og er omfattet av «Verneplan III for vassdrag».

Elva springer ut fra myrene på vestsiden av Høgknøsen i Elverum, og faller sørvestover til samløpet med Ortjernsbekken ved Kynna sag. Derfra renner elva rolig med svært lite fall sørøstover til Kynnsjøen, Svenkebekksjøen og Renmyrsjøen. Ved utløpet fra Renmyrsjøen er det en tømmerfløtningsdam, og de tre vannene flyter sammen til ett. Herfra og ned til Silkesjøen danner elva grense mellom Elverum og Våler kommuner.

Nedenfor Silksjøen krysses elva av fylkesvei 491, og elva fortsetter gjennom Holsjøen, før den renner inn i Åsnes kommune. Her i nedre delen av elva er det også en fløtningsdam, kalt Ytre Kynndam eller Kynndammen. Denne er av en type det er få av i landet, og den har nasjonal verneverdi. Dammen har likevel i en årrekke vært preget av forfall.

Nedenfor Kynndammen dreier elva østover gjennom en trang passasje i Kynnefallene, og fortsetter gjennom noe mer stryk ned til samløpet med Gjerda. Til slutt renner den under fylkesvei 461 før den renner ut i Flisa.

Elva er godt egnet for padling ned til den sørlige Kynndammen.

Det er mye humus i elva, og vannet inneholder også betydelige mengder jern- og manganforbindelser.

Elva har bestand av ørret, gjedde, ørekyt og steinsmett.

## Referanser




## Eksterne lenker
*  Bilde fra fløtning ved Kynndammen, Digitaltmuseum
* 
*  Padling på Kynna, Finnskogen, Enjoy
Anne Gundersen

**Anne Gundersen** (født 9. juni 1966) er en norsk tidligere friidrettsutøver som representerte Mandal og Halse IL og BUL.

Hun vant 9 NM-gull på 400 meter, 400 meter hekk og stafett fra 1986 til 1992.

## Medaljer i norske mesterskap

## Referanser
Annette Dave

**Annette Dave** (født 3. juli 1971) er en norsk tidligere friidrettsutøver som representerte Raufoss IL.

Hun vant fire NM-gull og 13 NM-medaljer på 100 meter, 200 meter og stafett fra 1988 til 1997.

## Medaljer i norske mesterskap

## Referanser
Philistina gestroi

***Philistina gestroi*** er en bille som hører til gruppen gullbasser (Cetoniinae) i gruppen skarabider (Scarabaeoidea).

## Utseende
En middelsstor, langbeint, brunlig gullbasse.

## Utbredelse
Arten lever i Myanmar, Thailand og Vietnam.

## Systematisk plassering

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien skarabider, (Scarabaeidae) Latreille, 1806 (eventuelt Cetoniidae)
***** Underfamilien Cetoniinae Fleming, 1821 
****** Stammen Goliathini Griffith & Pidgeon, 1832, eventuelt Phaedimini
******* Slekten *[[Philistina]]* MacLeay, 1838
******** Underslekten *Cephalocosmus* Kraatz, 1895
********* ***Philistina gestroi*** (Arrow, 1910)

## Kilder
* Gestro, R. (1891) Viaggio di Leonardo Fea in Birmania regione vicine. XXXVII. Enumerazione delle Cetonie. *Annali del Museo civico di Storia Naturale di Genova*. Genova (Series 2) 10:835-876.
*  Arrow, G.J. (1910) The Fauna of British India (Including Ceylon and Burma) Lamellicornia I. Taylor & Francis. London :1-322.

## Eksterne lenker
*
Kjølsdal bru

**Kjølsdal bru** er en platebru på riksvei 15 i Stad kommune i Vestlandet. Brua ble åpnet i 1974 og er 31 meter lang.

## Se også
* Erviktunnelen

## Kilder
* Vegvesenets [vegkart](https://www.vegvesen.no/vegkart/vegkart/#kartlag:geodata/hva:(~(id:60,filter:(~),farge:'1_1))/@8953,6900451,14/vegobjekt:272321859:008ec2:60)
* De forsømte broene (VG 2017)

## Eksterne lenker
* Kjølsdals bru på Google Street View
Philistina tibetana

***Philistina tibetana*** er en bille som hører til gruppen gullbasser (Cetoniinae) i gruppen skarabider (Scarabaeoidea).

## Utseende
En middelsstor (ca. 17-25 millimeter), langbeint, brunlig gullbasse, pronotum gjerne med grønnlig glans. Helt grønne eksemplarer forekommer også. Hannen har to nokså lange, i spissen innoverkrummede horn i pannen.

## Utbredelse
Arten lever i Myanmar og Thailand, skal også forekomme på Filippinene.

## Systematisk plassering

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien skarabider, (Scarabaeidae) Latreille, 1806 (eventuelt Cetoniidae)
***** Underfamilien Cetoniinae Fleming, 1821 
****** Stammen Goliathini Griffith & Pidgeon, 1832, eventuelt Phaedimini
******* Slekten *[[Philistina]]* MacLeay, 1838
******** Underslekten *Hemiprigenia* Miksić, 1974
********* ***Philistina tibetana*** (Janson, 1917)

## Kilder
* Janson, O.E. (1917) Description of two new species of Cetoniidae. *Entomologist's Monthly Magazine*. London 53:5-6.

## Eksterne lenker
* Bilde av arten
*
Livet går videre

***Livet går videre*** (originaltittel: *Gribouille*) er en fransk dramakomedie fra 1937 regissert av Marc Allégret med Raimu og Michèle Morgan i hovedrollene.

## Handling
Camille Morestan fungerer som jury-medlem ved en domstol i Paris, hvor den attraktive Natalie Roguin står anklaget for drap. Morestan ønsker ikke å tro at Roguin virkelig har drept kjæresten sin, og lykkes med å overbevise de andre jury-medlemmene om at hun var uskyldig. Etter frifinnelsen tar Morestan henne med til sitt hjem. Mens han forsøker å holde hennes egentlige identitet hemmelig for familien sin. Men hennes tilstedeværelse fører til en rekke uheldige episoder.

## Referanser


## Eksterne lenker
*
Oktanol

**Oktanoler** er alkoholer med formelen C8H17OH. Et viktig medlem av gruppen er 1-oktanol, med en karbonkjede uten forgreninger. Også 2-oktanol og 2-etylhexanol er kommersielt viktige. Det finnes 89 forskjellige isomerer av oktanol.
Djupadalen

**Djupadalen** er et utmarksområde i Haugesund. Det er kalt Djupadalen, men det er flere daler. Det er mange parkeringsplasser rundt Djupadalen. Djupadalen har også grillplasser, men disse er bare lov å bruke noen ganger i året. Djupadalen har alt fra menneskelagde strender til sompte skoger. Djupadalen har også en liten klatrepark. Mange av Djupadalens trær ble planta av Severin Malmin og hans elever. Malmin har en egen gate i Haugesund oppkalt etter seg. Noen av de mer populære plassene i Djupadalen er Såt, Steinsfjellet, Krokavatnet, Kringsjåhytta, Håvåshytta og Eivindsvannet. Djupadalen er inngangen til Haugesund, byheiene.

## Referanser
Brevik og Holmestrand

**Brevik og Holmestrand** var en valgkrets ved stortingsvalgene 1909 - 1918.

## Valgordningen
Fra Riksforsamlingen og det første Stortinget i 1814 utgjorde kjøpsteder egne valgkretser, til forskjell fra amtenes landvalgkretser, ved stortingsvalg. Brevik fikk kjøpstadsrettigheter i 1845, men hadde for få stemmeberettigede til å bli en egen bykrets, og måtte velge sammen med Porsgrunn, som var nærmeste kjøpstad. Brevik ble en egen kjøpstadskrets i 1851. Holmestrand fikk kjøpstadsrettigheter i 1852, valgte sammen med Tønsberg i 1854, og var egen kjøpstadskrets fra 1857.

I 1907 ble Grunnloven revidert, og Brevik og Holmestrand ble én krets, og denne valgte én representant. Ved stortingsvalget i 1921 ble kjøpstadskretsen slått sammen etter fylkesinndelingen, slik at Brevik inngikk i kretsen for kjøpstedene i Telemark og Aust-Agder fylker, mens Holmestrand inngikk i kretsen for kjøpstedene i Vestfold fylke.
Ved stortingsvalget i 1953 ble ordningen med egne kjøpstedskretser avsluttet, og Brevik og Holmestrand gikk inn i henholdsvis Telemark og Vestfold fylker.

## Liste over stortingsrepresentanter fra Brevik
Listen dekker alle som representerte kjøpstedene Brevik og Holmestrand på Stortinget fra 1848 til 1921. Listen omfatter alle faste representanter og alle som møtte fast som vara for regjeringsmedlemmer eller avdøde representanter.

### 1848–1882

### 1883–1920

## Liste over stortingsrepresentanter fra Holmestrand

### 1854–1882

### 1883–1920

## Valgresultater

Valgene før 1906 foregikk i to omganger. Først valgte et valgting et gitt antall valgmenn. Det påfølgende valgmannstinget valgte stortingsrepresentant og vara. Siden 1906 har det vært direkte valg til Stortinget, de første fem gangene i enkeltmannskretser.

### [[Stortingsvalget 1906|1906]]

## Referanser
Philistina campagnei

***Philistina campagnei*** er en bille som hører til gruppen gullbasser (Cetoniinae) i gruppen skarabider (Scarabaeoidea).

## Utseende
En middelsstor, langbeint, bronseaktig brunlig gullbasse. Hannen har et bredt, i spissen kraftig utvidet, men ikke tydelig kløvet horn i pannen, ogsaå et par kortere, skrått oppoverrettede pigger. Dekkvingene har lyse striper som til sammen danner en flaskelignende form, scutellum har lyse kanter.

## Utbredelse
Arten lever i Laos.

## Systematisk plassering

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien skarabider, (Scarabaeidae) Latreille, 1806 (eventuelt Cetoniidae)
***** Underfamilien Cetoniinae Fleming, 1821 
****** Stammen Goliathini Griffith & Pidgeon, 1832, eventuelt Phaedimini
******* Slekten *[[Philistina]]* MacLeay, 1838
******** Underslekten *Cephalocosmus* Kraatz, 1895
********* ***Philistina campagnei*** (Bourgoin, 1920)

## Kilder
* Bourgoin, A. (1920) Communications. Quatre Cétonides nouveaux découverts par R.Vitalis de Salvaza au Laos. *Bulletin de la Société entomologique de France* :283-285.
 
## Eksterne lenker
* Bilde av arten
*
Fotballklubben Bodø/Glimt i 2018

## Eliteserien

### Seriekamper

## Bodø/Glimt 2
Bodø/Glimt 2 spiller i 4. divisjon avdeling 21, Nordland Fotballkrets.

## Cupkamper

## Referanser
Anne Jorunn Rakstad

**Anne Jorunn Rakstad** (tidligere *Anne Jorunn Flaten*; født 7. mai 1961) er en norsk tidligere friidrettsutøver som representerte Lillehammer IF og SK Vidar.

Hun vant 8 NM-gull og 26 NM-medaljer på 1500 meter, 3000 meter, terrengløp og stafett i perioden 1981 til 1992.

## Medaljer i norske mesterskap

## Referanser

 bare til 2018
Friidrett under Sommeruniversiaden 2015

**[[Friidrett]]** var en del av Sommeruniversiaden 2015, og ble arrangert fra 8. til 12. juli i Gwangju World Cup Stadium i Gwangju i Sør-Korea.

## Medaljevinnere
### Menn

### Kvinner

## Medaljetabell

## Deltakerland

## Kilder
* Medaljevinnere

## Eksterne lenker
*Gwangju 2015
Flystyrten ved Broballe

**Flystyrten ved Broballe** den 29. januar 1944 var en ulykke som skjedde ved Broballe, en bebyggelse som hører inn under Oksbøl sogn på øya Als.
Natten til 29. januar 1944 deltok to Avro Lancaster bombefly i et bombetokt mot Berlin.

Forfulgt av tyske nattjagere over Als, støtte de to maskinene sammen.
Det ene Lancaster-flyet styrtet ved Broballe og det andre ved Mjels.
Alle de 14 besetningsmedlemmene omkom i styrtene.

Begge besetningene er begravet på Aabenraa kirkegård.
Det finnes en minnesten på veien mellom Oksbøl og Mjels nord for Broballe.

## Eksterne lenker
* JA967 Broballe
* HK537 Mjels
* Lancaster JA967 styrta ved Broballe på øya Als. 
* Lancaster HK537 styrta ved Mjels på øya Als.
Kringlemyr naturreservat

**Kringlemyr naturreservat** i Larvik kommune ble vernet i 1980, og er en nedbørsmyrtype. Den mangler kantsone med gressvegetasjon. Rester av et tjern er i ferd med å gro helt igjen.

Kringlemyr er dannet i en av Lågens gamle elvesvinger. Myrdannelsen begynte For 4000 år siden, da elva endret sitt løp, og en av svingene grodde igjen.

Naturreservatet ligger vest for Lågen i tidligere Lardal kommune. Myra ligger i delta-område med store sand- og grusavleiringer. Formålet med fredningen er å bevare en særegen og sjelden nedbørsmyrtype.

## Referanser


## Eksterne lenker
*Kringlemyr naturreservat  Boken Natur i Vestfold
*Faktaark Naturbase
Kroken naturminne

**Kroken naturminne**, også kalt **Kjoseeika naturminne** ble vernet i 1917. Eiketreet på Kroken i Kjose er den første naturfredningen etter naturfredningsloven i Vestfold.

Kjoseeika er et stort og gammelt tre, eika er ca. 500 år gammel. Stammens omkrets i brysthøyde er 7,6 meter. Treet er en hul eik.
Gamle eiketrær er et habitat for insekter, lav, moser, og sopp. Omtrent 1500 forskjellige arter lever på eller i gamle eiketrær.

## Referanser


## Eksterne lenker
*Kjoseeika naturminne  Boken Natur i Vestfold
*Faktaark Eikvang (Kjoseeika)  Naturbase
*Faktaark Kroken Naturbase
Stuping under Sommeruniversiaden 2015

**[[Stuping]]** var en del av Sommeruniversiaden 2015, og ble arrangert fra 3. til 9. juli 2015 i Aquatics Palace i Gwangju i Sør-Korea.

## Medaljeoversikt

### Medaljetabell

### Medaljevinnere menn

### Medaljevinnere kvinner

### Mix

## Kilder
*Medaljevinnere
Løve naturminne

**Løve naturminne** er en alm som kalles Løvealmen. Almetreet ble fredet i 1966. Almetreet er ett frittstående tre, 27 meter høyt og med en stammeomkrets i brysthøyde på over 5 meter. Det blir også kalt Løvealmen naturminne.

## Referanser


## Eksterne lenker
*Løvealmen naturminne  Boken Natur i Vestfold
*Faktaark Naturbase
Aslaug Snøås

**Aslaug Snøås** (født 1965) er en norsk tidligere friidrettsutøver som representerte Kragerø IF og IF Herkules.

Hun vant NM-gull i kule i 1992.

## Medaljer i norske mesterskap

## Referanser
Malmøya naturreservat

**Malmøya naturreservat** ble opprettet i 2006, og er en øy med rullesteinstrand, sandstrand og svaberg, 
tangvoller, tørrenger, strandkratt og vindpint skog.

Malmøya ligger ytterst i Viksfjord. Den søndre delen av øya er naturreservat. Den sterkt utrydningstruede gul hornvalmue vokser i Flaskebukta. Fjærehøymol, en annen sterkt utrydningstruet planteart, ble funnet og dokumentert sør på øya tidlig på 1980-tallet.

På den søndre delen av øya var det et kystfort. Forsvaret hadde fortet i operativ bruk helt frem mot årtusenskiftet. Forsvarets bygninger er nå revet, og installasjonene i fjell er murt igjen.

I 2001 inngikk Larvik kommune avtale med Fritzøe Skoger om kjøp av Malmøya til friluftsformål.

## Referanser


## Eksterne lenker
*Malmøya naturreservat  Boken Natur i Vestfold
*Faktaark Naturbase
Låven naturminne

**Låven naturminne** ble opprettet i 1970, og er en verdenskjent mineralforekomst.
Låven er et nesten bart skjær sør for Stokkøya i Langesundsfjorden, og flere småskjær som ligger omkring, rommer minst 35 forskjellige mineraler. Flere er svært sjeldne.

Den nordlige del av holmen består av basalt. En yngre pegmatittgang har skåret gjennom basalten og inntar den øvre og sørlige del av holmen. Pegmatittgangen inneholder minst 35 forskjellige mineraler. Flere av disse er for første gang funnet og beskrevet fra denne lokaliteten. Låvens overflateform er karakterisert av isskuring-striper som viser isens bevegelse mot syd.

Mineralet låvenitt ble beskrevet for første gang i 1878 fra Låven av geologen, senere rektor ved Universitetet i Oslo, Waldemar Chr. Brøgger. Fem andre mineraler er første gang funnet og beskrevet fra Låven naturminne.

Etter at mineralforekomsten ble fredet, er det ikke tillatt å fjerne småstein fra naturminnet. Formålet med fredningen er å bevare en klassisk mineralforekomst av internasjonal verdi.

## Referanser


## Eksterne lenker
*Låven naturminne  Boken Natur i Vestfold
*Faktaark Naturbase
Tyrkvisjonens sangkonkurranse 2019

**Tyrkvisjonens sangkonkurranse 2019**, eller **Türkvizyon Şarkı Yarışması 2019**, skulle bli den fjerde utgaven av Tyrkvisjonens sangkonkurranse. Konkurransen var ment å skulle avholdes i Tyrkias hovedstad, Ankara, i siste del av 2019.

Sangkonkurransen ble avlyst av ukjente årsaker. Dette var fjerde år på rad konkurransen ikke ble arrangert.

## Bakgrunn
Konkurransen skulle, ifølge arrangørene, vært arrangert i Tyrkia i begynnelsen av oktober, men uoffisielle kilder antydet senere at den vil bli arrangert i desember. Landets hovedstad, Ankara, og Antalya ble offentliggjort som mulige arrangørbyer. Den 12. desember 2018 offentliggjorde TMB TV en video på sine Facebook-sider som indikerer at konkurransen ville bli avholdt i Ankara i 2019, uten at nærmere dato har blitt offentliggjort. Konkurransen ble av ukjente årsaker ikke avholdt i 2019.

## Deltakere
De første åtte deltakerne i konkurransen ble offentliggjort 2. mai 2018. De påfølgende dagene ble det offentliggjort flere deltakere, og per 2. juni hadde antallet steget til 27. En rekke av årets deltakere skulle være artister som opprinnelig ble valgt i de ulike landene og regionene til å delta i 2015 eller i 2016.

## Liste over foreløpig bekreftede deltakere
Frem til 2. juni ble det blitt offentliggjort 27 land og regioner som skulle delta i konkurransen.

## Jurymedlemmer
Følgende jurymedlemmer ble offentliggjort i forkant av den planlagte konkurransen:

* : Avni Qahili
* : İsmail Matev 
* : Petr Petkoviç
* : Hjunesj Abasava
*  KB/KT: Nadia Hadijeva
* : German Tanbajev
* : Gulnur Satylganov
* : Sejran Mambetov
* : Andrej Volkov
* : Erhan Hasip 
* : Ivan Kain
* : Ine van Huet
* : Elena Grintsjik
* : Leusj Ljubitsj
* : Elena Efron
* : Niyazov Bazimmuhammad 
* : Davletsjin Damir Gusmanovitsj
* : Nadezhda Malenkova
* : Danijel Stojadinoviç
* Ukjent land/region: Arslanbek Sultanbekov
* Ukjent land/region: Kenan Çelik

## Se også
* Eurovision Song Contest 2019
* Junior Eurovision Song Contest 2019
* Suns Europe 2019

## Referanser


## Eksterne lenker
* Offisielt nettsted 
* TMB TV
Christoph Weiditz

**Christoph Weiditz** (1498–1559) var en tysk maler, medaljegravør, figurskjærer og gullsmed.

Weiditz tilbrakte store deler av livet i Strasbourg og Augsburg, og skapte der småskulpturer og framfor alt medaljeillustrasjoner. 117 av verkene fra denne perioden er kjente.

Mellom 1528 og 1529 var Christoph Weiditz i Spania, formodentlig ved hoffet til keiser Karl V av Det tysk-romerske rike. Her skapte Weiditz tegninger av Hernán Cortés og de berømte første europeiske bilder av indianere, aztekiske ballspillere som viste fram sine kunster i Spania.

Weiditz var sammen med Hans Schwarz, Friedrich Hagenauer og Matthes Gebel blant de viktigste tyske medaljegravørene fra renessansen.

## Referanser


## Litteratur
* Theodor Hampe (red.): * Das Trachtenbuch des Weiditz von seinen Reisen nach Spanien (1529) und den Niederlanden (1531/32)*. 1927). Ettertrykk: Dover Publications, New York NY 1994, ISBN 0-486-27975-8.
* Andrea McKenzie Satterfield: *The assimilation of the marvelous other: Reading Christoph Weiditz's Trachtenbuch (1529) as an ethnographic document*. (https://web.archive.org/web/20160303171852/http://scholarcommons.usf.edu/cgi/viewcontent.cgi?article=3352&context=etd pdf-fil)
* L. Forrer: *Biographical Dictionary of Medallists Weiditz, Christoph,* London: Spink & Son Ltd. s. 255 ff.

## Eksterne lenker
* 
* 
* 
*  «Christoph Weiditz», wissen-digita.de
*  Trachtenbuch des Christoph Weiditz Digitalisering av *[[Bibliothek des Germanischen Nationalmuseums]]* Nürnberg
Wang Liping

**Wang Liping** (王麗萍) er navnet til flere personer:

*Wang Liping (fotballspiller) (f. 1973), kinesisk fotballspiller
*Wang Liping (kappgjenger) (f. 1976), kinesisk kappgjenger
Eschborn-Frankfurt 2018

**Eschborn-Frankfurt 2018** ble arrangert 1. mai 2018. Alexander Kristoff vant for fjerde gang på rad.

## Lag og ryttere

## Resultater

## Referanser


## Eksterne lenker

* 
*
Liste over utøvere i Giro d’Italia 2018

**Liste over utøvere i [[Giro d'Italia 2018]]**

## Noter



## Referanser


## Eksterne lenker
*Startlist for Giro d'Italia 2018, procyclingstats
Paradisbukta

**Paradisbukta** er en bukt og en badestrand på vestsiden av Bygdøy i Oslo.

Området tilhører egentlig kongens eiendom (Kongsgården), men etter at byens innbyggere hadde begynt å benytte det som rekreasjonsområde tidlig på 1900-tallet overtok Oslos og Aker kommuner i 1929 ansvaret for alle utgifter med Paradisbukta og omgivelser. Totalt omfatter Paradisbukta, Kongeskogen og Hengsåsen om lag 1200 mål naturpark og strender.

I 2007 ble et minnesmerke over ofrene for jordskjelvet og tsunamien i Indiahavet 2004 satt opp i Paradisbukta. Verket *Interferens* er laget av billedhoggeren John Audun Hauge. Området har også et monument over prins og stattholder Christian August, reist i 1810.

## Referanser
Elin Dølør

**Elin Margrete Dølør** (født 16. oktober 1965) er en norsk tidligere friidrettsutøver som representerte Tjalve, SK Vidar og BUL.

Hun vant 2 NM-gull og 12 NM-medaljer i stav fra 1996 til 2006.

## Medaljer i norske mesterskap

## Referanser
Bjørnebusundet

**Bjørnebusundet** er et sund mellom den nordøstlige enden av Føynland i Færder kommune og den nordvestlige enden av Husøy i Tønsberg kommune. Det er forbundet med Husøysundet i nord, og får navnet Myrasundet sørøst for brua som går mellom de to øyene.

Sundet er oppkalt etter Bjørnebu gård på Føynland.

## Eksterne lenker
*Faktaark fra Kartverket
Torvmyr (Nøtterøy)

**Torvmyr** er et lite myrområde sentralt på Nøtterøy i Færder kommune. Det befinner seg like sørvest for Håvaldsrød og nordøst for Brattås.

## Eksterne lenker
*Faktaark hos Kartverket
Wang Liping (kappgjenger)

**Wang Liping** (født 8. juli 1976) er en kinesisk kappgjenger.

Hun ble olympisk mester på 20 kilometer kappgang under Sommer-OL 2000.

## Referanser


## Eksterne lenker
*
Christine Steinsland Gulbrandsen

**Christine Steinsland Gulbrandsen** (født 4. mai 1977), tidligere gift **Kurth**, er en norsk tidligere friidrettsutøver som representerte 
Kristiansand IF, Gular og SK Vidar.

Hun vant 8 NM-medaljer i stav, tresteg og stafett fra 1994 til 2001.

Hun er datter av Inger Brit Steinsland og Bjørn Frode Gulbrandsen, som begge har vært aktive i friidretten. 

## Medaljer i norske mesterskap

## Referanser
Margrethe av Danmark (markgrevinne av Brandenburg)

**Margrethe** (– død 1340) var en dansk prinsesse, gift markgrevinne av Brandenburg. 

Hun var eldste datter av kong Christoffer II og dronning Eufemia av Pommern. Hennes ekteskap ble arrangert fordi faren ønsket å styrke sin innflytelse i det nordlige Tyskland gjennom en allianse med den tyske kong Ludvig IV, som i 1323 forlente det vakante markgrevskapet Brandenburg til sønn Ludvig (V). Bryllupet stod på Vordingborg slott i desember 1324, medgiften sattes til 12&nbsp;000 mark sølv. 

Margrethes far støttet svigersønnen ved å megle mellom ham og nabofyrstene, men medgiften utbetalte han derimot ikke. Etter kong Christoffers død overtok hans sønner kravet som Valdemar Atterdag endelig løste ved i stedet for penger å tilby Estland som erstatning. 

Margrethe døde i 1340, den 31. mai samme år stiftet ektemannen en sjelemesse for henne. To år senere, giftet han seg med Margrethe "Maultasch", arving til Tyrol og Kärnthen. 

Kong Valdemar oppkalte siden to døtre etter sin søster.

## Referanser
VM i sjakk for kvinner 2018 (mai)

**VM i sjakk for kvinner 2018** er en tittelkamp i sjakk mellom regjerende verdensmester Tan Zhongyi og Ju Wenjun. Tittelkampen ble spilt fra 2. til 20. mai 2018. Ju Wenjun vant og ble ny verdensmester med 5½ - 4½ etter 3-2 i avgjorte partier.

Det ble også arrangert et VM i november samme år.

## Verdensmesterskapet
Verdensmesterskapet arrangeres på to steder; de første fem kampene arrangeres i Shanghai, og de siste fem i Chongqing. Kampene spilles som følger:

;Shanghai
*Åpningsseremoni: 2. mai (Trekning av farger)
*Parti 1: 3. mai
*Parti 2: 4. mai
*Parti 3: 6. mai
*Parti 4: 7. mai
*Parti 5: 9. mai

;Chongqing
*Parti 6: 12. mai
*Parti 7: 13. mai
*Parti 8: 15. mai
*Parti 9: 16. mai
*Parti 10: 18. mai
*Eventuelle tie-break, og avslutningsseremoni: 19. mai

## Resultater

## Se også
* VM i sjakk 2018 
* VM i sjakk for kvinner 2018 (november) 

## Referanser


## Eksterne lenker
* FIDE - Women's world chess championship match
Ellen Aasum

**Ellen Aasum** (født 28. januar 1967) er en norsk tidligere friidrettsutøver som representerte Ski IL.

Hun vant en NM-bronse og ett NM-gull i høyde.

## Medaljer i norske mesterskap

## Referanser
Le roi danse

***Le roi danse*** (på norsk: kongen danser) er et belgisk-fransk periodedrama fra 2000 regissert av Gérard Corbiau, basert på Philippe Beaussants biografi *Lully ou le musicien du soleil* (1992), om hoffkomponisten og kongens koreograf Jean-Baptiste Lully. 

I filmen fremstår Lully som en libertiner med et avslappet forhold til religion, og disse trekkene gjør ham til en naturlig støttespiller for kong Ludvig XIV i hans konflikt med samtidens katolske establishment. Historien fokuserer på Lullys personlige forhold til kongen i forbindelse med danseøvelsene, som i overdådige iscenesettelser blir brukt til å styrke og fremvise kongens makt og grandeur overfor omverdenen. Filmen viser også Lullys forhold til skuespilleren og dramatikeren Molière samt hans konflikter med komponisten Robert Cambert.

Opptakene til filmen ble gjort på slottet i Versailles samt i Tyskland og i Belgia. 

## Skuespillere
* Benoît Magimel som Ludvig XIV
* Boris Terral som Jean-Baptiste Lully
* Tchéky Karyo som Molière
* Johan Leysen som Robert Cambert
* Cécile Bois som Madeleine Lambert
* Claire Keim som Julie
* Idwig Stéphane som Armand de Bourbon, fyrste av Conti – kong Ludvigs bror
* Caroline Veyt som Armande Béjart
* Ingrid Rouif som Madame de Montespan
* Jacques François som Jean de Cambefort
* Pierre Gérald som Jean-Baptiste Boësset
* Vincent Grass som erkebiskopen av Paris
* Colette Emmanuelle som Anna av Østerrike
* Serge Feuillard som kardinal Jules Raymond Mazarin

## Referanser


## Eksterne lenker
*
Gérard Corbiau

**Gérard Corbiau** (født 19. september 1941 i Bruxelles) er en belgisk filmregissør.

Han er mest kjent for sine kostymedramaer om musikk som *Le maître de musique* (1987), *Farinelli* (1994) og *[[Le Roi danse]]* (2000). Corbiau studerte regi ved *Institut des Arts de Diffusion* i Bruxelles,  senere arbeidet han for den statlige TV-kanalen RTBF hvor han regisserte rundt 50 fjernsynseportasjer.

## Film i utvalg
* 1988 *Le maître de musique*
* 1990 *L'année de l'éveil*
* 1994 *Farinelli – kastratsangeren*
* 2000 *[[Le Roi danse]]*
* 2003 *Saint-Germain, ou La négociation*

## Referanser


## Eksterne lenker
*